

PROJEKTS uz 30.04.2025.

vēlamais datums izskatīšanai: Attīstības komitejā 14.05.2025.

domē: 29.05.2025.

sagatavotājs: Indra Murziņa

ziņotājs: Indra Murziņa

 LĒMUMS

Ādažos, Ādažu novadā

2025. gada 29.maijā **Nr.**«DOKREGNUMURS»

**Par lokālplānojuma izstrādes uzsākšanu nekustamajiem īpašumiem**

**“Sauleslejas” un “Augšnagaiņi”, Birzniekos**

Ādažu novada pašvaldības dome izskatīja SIA “Galantus” (reģistrācijas Nr. 41203011879, juridiskā adrese: Rūpniecības iela 2, Ventspils, Latvija, LV-3601, e-pasts: birojs@galantus.lv; turpmāk – Sabiedrība) 26.03.2025. iesniegumu (reģistrēts 27.03.2025. ar Nr. ĀNP/1-11-1/25/1912) un 25.04.2025. iesniegumu (reģistrēts 28.04.2025. ar Nr. ĀNP/1-11-1/25/2622) ar lūgumu atļaut izstrādāt lokālplānojumu nekustamā īpašuma “Sauleslejas” (kadastra Nr. 80440040100, turpmāk – Īpašums Nr. 1) zemes vienībai "Bez adreses" ar kadastra apzīmējumu 80440040100 un nekustamā īpašuma “Augšnagaiņi” (kadastra Nr. 80440040102, turpmāk – Īpašums Nr.2) zemes vienībai "Bez adreses" ar kadastra apzīmējumu 80440040102, ar mērķi veidot Baltijas mērogā unikālu, harmonisku un ainavisku teritorijas attīstību ar unikālu parku aptuveni 3,5 ha platībā kā nozīmīgāko attīstības elementu teritorijā, savietojot to ar ilgtspējīgiem dzīvojamās un publiskās apbūves risinājumiem, risinot attīstībai atbilstošu inženiertehniskās apgādes nodrošinājumu, kā arī precizējot teritorijas atļauto izmantošanu un apbūves parametrus.

Izvērtējot ar iesniegumu saistītos apstākļus, tika konstatēts:

1. Īpašums Nr. 1 ir ierakstīts Ādažu pagasta zemesgrāmatas nodalījumā Nr. 100000170812, sastāv no zemes vienības "Bez adreses", ar kadastra apzīmējumu 80440040100, 13.06 ha platībā un pieder Sabiedrībai.
2. Īpašums Nr. 2 ir ierakstīts Ādažu pagasta zemesgrāmatas nodalījumā Nr. 924, sastāv no zemes vienības "Bez adreses", ar kadastra apzīmējumu 80440040102, 5.99 ha platībā un pieder Sabiedrībai.
3. Saskaņā ar Ādažu novada teritorijas plānojumu (apstiprināts ar domes 27.03.2018. lēmumu Nr.49 “Par Ādažu novada teritorijas plānojuma un Vides pārskata projekta apstiprināšanu un par saistošo noteikumu Nr.7 „Ādažu novada teritorijas plānojuma grafiskā daļa un teritorijas izmantošanas un apbūves noteikumi” izdošanu”, un 27.03.2018. saistošajiem noteikumiem Nr.7 “Ādažu novada teritorijas plānojuma grafiskā daļa un teritorijas izmantošanas un apbūves noteikumi”, paziņojums 13.04.2018. publicēts Latvijas Republikas oficiālajā izdevumā „Latvijas Vēstnesis” Nr.74):
	1. nekustamajam īpašumam Nr. 1 funkcionālais zonējums noteikts – Lauksaimniecības teritorija (L), Transporta infrastruktūras teritorija (TR), Ūdeņu teritorija (Ū), kā arī tasā atrodas teritorijā ar īpašiem noteikumiem Polderu sateces baseinu teritorijas (TIN11);
	2. nekustamajam īpašumam Nr.2 funkcionālais zonējums noteikts – Lauksaimniecības teritorija (L), Transporta infrastruktūras teritorija (TR), Ūdeņu teritorija (Ū), kā arī tas tā atrodas teritorijā ar īpašiem noteikumiem Polderu sateces baseinu teritorijas (TIN11).
4. Lokālplānojuma teritorijā ir spēkā detālplānojums nekustamajiem īpašumiem "Sauleslejas" un "Augšnagaiņi", kurš apstiprināts ar Ādažu novada domes 23.09.2014. lēmumu Nr. 205 “Par Ādažu novada Birznieku ciema nekustamo īpašumu “Sauleslejas” un “Augšnagaiņi” grozījumu projekta apstiprināšanu”.
5. Saskaņā ar spēkā esošās Ādažu novada ilgtspējīgas attīstības stratēģijas 2013.-2037. gadam (apstiprināta ar 27.07.2021. domes sēdes lēmumu Nr.16) vīziju Ādažu novads 2037. gadā būs izcila teritorija dzīvei un darbam Pierīgā, kas īpaši piemērota ģimenēm ar bērniem. Vīzijā iezīmēts, ka mājokļu pieejamība un dažādība veicinās iedzīvotāju skaita pakāpenisku pieaugumu..
6. Plānotie risinājumi tika izskatīti Tehniskās komisijas 30.04.2025. sēdē un atbalstīta lokālplānojuma uzsākšana.
7. Pašvaldību likuma 4.panta pirmās daļas 15. punkts un 10.panta pirmās daļas 21.punkts noteic, ka pašvaldībai ir autonomā funkcija saskaņā ar pašvaldības teritorijas plānojumu noteikt zemes izmantošanu un apbūvi, un tikai domes kompetencē ir pieņemt lēmumus citos ārējos normatīvajos aktos paredzētajos gadījumos.
8. Teritorijas attīstības plānošanas likuma 12.panta pirmā daļa noteic, ka vietējā pašvaldība izstrādā un apstiprina vietējās pašvaldības attīstības stratēģiju, attīstības programmu, teritorijas plānojumu, lokālplānojumus, detālplānojumus un tematiskos plānojumus.
9. Teritorijas attīstības plānošanas likuma 23.panta ceturtā daļa noteic, ka vietējās pašvaldības teritorijas plānojumā noteiktā funkcionālā zonējuma vai teritorijas izmantošanas un apbūves noteikumu izmaiņas izstrādā kā vietējās pašvaldības teritorijas plānojuma grozījumus vai kā lokālplānojumu atbilstoši šā likuma 24.panta trešajai daļai.
10. Teritorijas attīstības plānošanas likuma 24.panta otrā daļa cita starpā noteic, ka pēc vietējās pašvaldības ilgtspējīgas attīstības stratēģijas spēkā stāšanās lokālplānojumā var grozīt vietējās pašvaldības teritorijas plānojumu, ciktāl lokālplānojums nav pretrunā ar vietējās pašvaldības ilgtspējīgas attīstības stratēģiju, izņemot gadījumu, kad lokālplānojums izstrādāts tikai valsts aizsardzības vajadzībām.
11. Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 75.punkts noteic, ka pašvaldības dome pieņem lēmumu par lokālplānojuma izstrādes uzsākšanu, kā arī apstiprina darba uzdevumu un izstrādes vadītāju.
12. Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 76.punkts noteic, ka pašvaldība domes lēmumā par lokālplānojuma izstrādes uzsākšanu pamato tā izstrādes nepieciešamību un norāda plānoto attīstības ieceri.
13. Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 78.punkts noteic, ka lokālplānojuma teritoriju nosaka pašvaldība.
14. Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 93.punkts noteic, ka teritorijas plānojumā noteiktā funkcionālā zonējuma, teritorijas izmantošanas aprobežojumu un apgrūtinājumu izmaiņas izstrādā kā pašvaldības teritorijas plānojuma grozījumus vai kā lokālplānojumu, ar kuru tiek grozīts teritorijas plānojums šajā apakšnodaļā noteiktajā kārtībā.
15. Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 132.punkts noteic, ka pašvaldība vienojas ar lokālplānojuma vai detālplānojuma ierosinātāju par tā izstrādi, noslēdzot attiecīgu līgumu. Līgumā nosaka pušu tiesības, pienākumus un atbildību un to pievieno pašvaldības lēmumam par lokālplānojuma vai detālplānojuma izstrādes uzsākšanu.

Pamatojoties uz iepriekš minēto un Pašvaldību likuma 4.panta pirmās daļas 15. punktu un 10.panta pirmās daļas 21.punktu, Teritorijas attīstības plānošanas likuma 12.panta pirmo daļu, 23.panta ceturto daļu un 24.pantu, Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 75.punktu, 76.punktu, 78.punktu un 93.punktu, 132.punktu, kā arī ņemot vērā domes Attīstības komitejas 14.05.2025. atzinumu, Ādažu novada pašvaldības dome

**NOLEMJ:**

1. Uzsākt lokālplānojuma izstrādi nekustamā īpašuma “Sauleslejas” (kadastra Nr. 80440040100) zemes vienībai "Bez adreses" ar kadastra apzīmējumu 80440040100 un nekustamā īpašuma “Augšnagaiņi” (kadastra Nr. 80440040102) zemes vienībai "Bez adreses" ar kadastra apzīmējumu 80440040102, ar mērķi grozīt teritorijas atļauto izmantošanu, apbūves parametrus un sarkano līniju novietojumu.
2. Par lokālplānojuma izstrādes vadītāju apstiprināt Ādažu novada pašvaldības vecāko teritorijas plānotāju Indru Murziņu.
3. Apstiprināt darba uzdevumu lokālplānojuma izstrādei (1.pielikums).
4. Apstiprināt lokālplānojuma teritorijas robežu (2. pielikums).
5. Noslēgt līgumu par lokālplānojuma izstrādi un finansēšanu ar lokālplānojuma ierosinātāju un izstrādātāju (3.pielikums).
6. Lēmumu par lokālplānojuma izstrādes uzsākšanu publicēt Teritorijas attīstības plānošanas informācijas sistēmā un pašvaldības tīmekļvietnē [www.adazunovads.lv](http://www.adazunovads.lv) un pašvaldības informatīvajā izdevumā “Ādažu Novada Vēstis”.
7. Par lēmuma izpildi atbild pašvaldības Centrālās pārvaldes Teritorijas plānošanas nodaļa.
8. Pašvaldības izpilddirektora vietniecei veikt šī lēmuma izpildes kontroli.

Pielikumā:

1. Darba uzdevums lokālplānojuma izstrādei uz 3 lp.
2. Lokālplānojuma teritorijas robeža uz 2 lp.
3. Līguma par lokālplānojuma izstrādi un finansēšanu projekts uz 3 lp.
4. Lokālplānojuma priekšlikums uz 16 lp.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

@IDRV@

@TPN

Iesniedzējam:

@SIA “Galantus”, reģistrācijas Nr. 41203011879, juridiskā adrese: Rūpniecības iela 2, Ventspils, Latvija, LV-3601, e-pasts: birojs@galantus.lv

Indra Murziņa, 20203786